Povzetek revizijskega poročila  
Pravilnost dela poslovanja Upravne enote Domžale

Računsko sodišče je izvedlo revizijo pravilnosti dela poslovanja **Upravne enote Domžale** v letu 2023. Cilj revizije je bil izrek mnenja o pravilnosti poslovanja Upravne enote Domžale v letu 2023 v delu, ki se nanaša na izdatke za blago in storitve ter investicijske odhodke.

Računsko sodišče je o pravilnosti poslovanja Upravne enote Domžale v letu 2023 v delu, ki se nanaša na izdatke za blago in storitve ter investicijske odhodke, izreklo mnenje s pridržkom. Računsko sodišče je ugotovilo, da Upravna enota Domžale v več primerih pred plačilom računov ni preverjala pravnega temelja in višine obveznosti ter pri oddaji naročil storitev po enostavnem postopku ni pridobila informacij o ponudnikih in cenah na trgu oziroma ni pridobila ponudb ostalih ponudnikov.

Računsko sodišče je Upravni enoti Domžale podalo **priporočila** za izboljšanje poslovanja, ni pa zahtevalo predložitve odzivnega poročila, saj je upravna enota sprejela ukrepe, ki bodo zmanjšali možnost nastajanja istovrstnih nepravilnosti v prihodnje.

Ljubljana, 18. novembra 2024